ด่วน! “สธ.” แจ้งปชช. เที่ยว “Farm Fest” เชียงราย-ร่วมไฟลท์ผู้ป่วย “โควิด” รายงานตัว จนท.
ด่วน! “สธ.” แจ้งปชช. เที่ยว “Farm Fest”-บินร่วมไฟลท์ผู้ป่วย “โควิด” รายงานตัว จนท.
ด่วน! “สธ.” แจ้งปชช. เที่ยว “Farm Fest”-บินร่วมไฟลท์ผู้ป่วย “โควิด” รายงานตัว จนท.
4 ธ.ค. 2563

กระทรวงสาธารณสุข (สธ.) ประกาศแจ้งให้ประชาชนที่ไปร่วมงาน Farm Fest ที่สิงห์ปาร์ค อ.เมือง จ.เชียงราย ในวันที่ 29 พ.ย.63 เวลา 19.30-23.00 น. และเที่ยวในบริเวณงาน โดยเฉพาะโซนลานเบียร์ หน้าเวที และห้องน้ำ ให้สังเกตอาการโรคระบบทางเดินหายใจ สวมหน้ากาก หลีกเลี่ยงที่ชุมชน และให้ติดต่อผู้จัดงาน หรือสำนักงานสาธารณสุขจังหวัดที่อาศัยอยู่เพื่อรับคำแนะนำในการเฝ้าระวัง และนัดสถานที่ตรวจหาเชื้อตั้งแต่วันนี้ (4 ธ.ค.)
ทั้งนี้ เนื่องจากพบว่าไทม์ไลน์ของหญิงผู้ติดเชื้อโควิด-19 จากเมียนมาที่ไปเที่ยวงาน Farm Fest นอกจากที่นั่งอยู่ในบริเวณที่นั่งโซน C แล้ว ยังเดินไปหลายจุดภายในงาน เช่น ไปซื้ออาหารและเบียร์ภายในงาน, เดินไปด้านหน้าเวที และไปที่ป่าหลังห้องน้ำ
นอกจากนี้ ขอให้ผู้โดยสารทั้งหมดในเที่ยวบินเดียวกับผู้ติดเชื้อโควิด-19 สายการบินนกแอร์เที่ยวบิน DD8717 วันที่ 28 พ.ย.63 เวลา 13.40 น. และสายการบินไทยไลอ้อนแอร์เที่ยวบิน SL533 วันที่ 29 พ.ย.เวลา 10.40 น. รายงานตัวกับเจ้าหน้าที่สาธารณสุขในจังหวัดภูมิลำเนาด้วย
